KCDK-E derheqê  1ê Teşrîna Peyêne Roja Kobanê ya Dinya de eşkerayîyêke daye û seba çalakîyan veng da.
KCDK-E bale ante modelê Şorişê Rojawanî ser û da zanayene ke no model bi alternatîfê pêro şaran. KCDK-E xoverdayîşê Kobanê vist vîrî û vat ke Şorişê Rojawanî destkewte û erjê pêro merdimîye yo. KCDK-E xoverdayoxê Kobanê fîraz kerd û eşkera kerd ke Rojawan de xoverdayîş hema zî dewam keno.
Eşkerayîya KCDK-E wina dewam kena: ''Xoverdayîşê Kobanê bi paştdayîş, wayîrvejîyayîş û têkoşînê hemparî yê şaran. Dewleta tirke ya îşxalkere qirkerdişo ke DAÎŞî nêmcet verda, ewro pê hêrişanê xo dewam kena. Sere de Şingal, Başûr, Rojawan û pêro parçeyanê Kurdîstanî de hêrişê xo yê îşxal û îlhaqî dewam kena.
Ewro zî ganî ma bi ruhê xoverdayîşê Kobanê vera hêrişanê Tirkîya her ca de xo ver bidê! Rayberîya dostan ê enternasyonalîstan de bi ruhê Hemleya 'Wext Wextê Azadîye yo' vera îşxal û faşîzmî ma do 1ê Teşrîna Verêne Roja Kobanê ya Dinya bikerê roja qîrayîşê têkoşînê hemparî!
Ma sey KCDK-E venga kurdîstanij, azadîwaşte û pawitoxanê têdûştîye danê ke  a roje her cayê dinya de bi ruhê seferberîye beşdarê çalakîyan bikerê!''
